UMphrofethi uBhekinduna L. Shelembe

UMprofethi u-Bhekinduna Lotha Shelembe, uJika noma uMhlalineziyoni (1944-2005) wayengumholi kamoya nomsunguli weBandla lamaNazaretha aseKumuphuleni, KwaZulu-Natal.  UShelembe owazalelwa Ondini, wakhulela eMlambomunye waqala uhambo lwakhe lwezenkolo njengomfundisi webandla lamaZayoni (Independent Church of Zion) ngaphambi kokuphendukela enkolweni yobuNazaretha ngowe-1970. Uqhubekile nokusungula ibandla lamaNazaretha aseKumuphuleni, KwaHhaza, eHowick elaba isizinda senkolo esibalulekile endaweni. 

Ibandla ayelihola laqala ukuzimela qekelele kusukela ngeminyaka yawo-1978 emumva kwezigameko ezenzeka eKuphakameni ezelama ukukhothama kweNkosi u-JG Shembe ngoZibandlela 1976.https://witness.co.za, 18 May 2010

Ukuzalwa nempilo yobuntwana
Wazalelwa endaweni yasOndini, KwaZulu ezalwa uyise uLesheni Amos Shelembe nonina u-Amaliya Bhengu mhla zi-06 kuZibandlela 1944. Wazalwa enesici esingajwayelekile enye indlebe yakhe yabe isikekile. Ekukhuleni kwakhe wagcina esebethusa abazali bakhe uma ebetshela ukuthi uNkulunkulu uyakhuluma kule ndlebe yakhe esikekile.

Kwahamba esikhathi umuzi wakubo wathutha Ondini, bagcina sebehlala emapulazini aseMlambomunye, eHowick. Naye wakhulela kuyona le ndawo usebenzela iBhunu lepulazi.Incwajana, Umlando Wenkosi YaseKuphumuleni NokuPhumula, Itholakala eKuphumuleni KwaHhaza.

Ngokwenkolo kubo babekhonza eZayoni, uyise engumprofethi nombhishobhu webandla i-Independent Church of Zion. Kunenkulumo ethi emumva kokuzalwa kukaShelembe amandla okuprofetha aya ngokuncipha kuyise, aya ngokwanda kuyena ngokukhula kwakhe. 

Waba nodumo olukhulu endaweni yaseMlambomunye ngokuhamba izindawo azabe zaziwa ukuthi  ziyingozi ezinjengentaba iMpukumakhasi, isiziba uMaNtombela kanye nentaba iNdunduma. Kuthiwa abantu bendawo babethi uyahlanya, kodwa yena  wayethi uNkulunkulu ombuzela kulezi zindawo.  

Ubufundisi bakhe
Esekhulile wakhombisa ukuba nezimpawu ezibabazekayo ezitshengisa ukuba umuntu kamoya. Wayesho utho ayethi lushiwo uNkulunkulu, nangempela lugcine lwenzekile, bagcina sebekholwa abaningi ukuthi uholwa umoya kaNkulunkulu. Wagcina esegcotshelwe ubufundisi kulona.

Ezintshumayelweni zakhe uShelembe uthi izwi likaNkulunkulu lagcina selithi akaye eKuphakameni kuShembe. Ngaleso sikhathi owayehleli esihlalweni eKuphakameni kwakungumholi wesibili kwenkolo yabuNazaretha u-J.G Shembe Manuscript: Izintshumayelo ZeNkosi yaseKuphumuleni by J.W Ntshele, Khayalamabandla, Sweetwaters, Pietermaritzburg. 

Waya eKuphakameni ngowe-1970, wabhabhadiswa, wagcotshwa ukuba umfundisi wenkolo yabuNazaretha. Ubufundisi bakhe baba nobutha obukhulu kwabanye abefundisi baseKuphakameni ngenxa yemijiva ayeyigqoka eyimibala okwabe kwaziwa ukuthi igqokwa uShembe kuphela. Ukunganethezeki kwakhe eKuphakameni kwaholela ekutheni uKuphumula okwabe sekuyithempeli elingaphansi kokuPhakama kuphume kuzimele.

Iqhaza Lakhe Enkolweni
Ezintshumayelweni zakhe wazisa ibandla ukuthi umsebenzi wakhe emhlabeni ukuba ufakazi kaShembe. Wathi neZihlabelelo zamaNazaretha zaphrofetha ngaye.

Izihlabelelo athi zaphrofetha ngaye zimbili:

Isihlabelelo 53 sithi "Ufakazi walezi zindaba nangu yena ufikile"Izihlabelelo zamaNazaretha 53Shembe, Isaiah, and Johannes Galilee Shembe. IziHlabelelo ZamaNazaretha. Edited by Carol Ann Muller, translated by Bongani Mthethwa, University of KwaZulu-Natal Press, 2010, p. 84 v.3. ISBN 9781869141363.

Wazisa amaNazaretha ukuthi uye ufakazi kaShembe isihlabelelo esasikhuluma ngaye.

Isihlabelelo 57 sithi "Sifuneleni abathunyiweyo ukuhola abaningi, ukubayisa kumhlali neZion emzini wokuphumula."Shembe, Isaiah, and Johannes Galilee Shembe. IziHlabelelo ZamaNazaretha. Edited by Carol Ann Muller, translated by Bongani Mthethwa, University of KwaZulu-Natal Press, 2010, p. 86 v. 2. ISBN 9781869141363.

Esinye seziteketiso noma izibongelo zikaShelembe wayebizwa ngokuthi "uMhlalineziyoni" kususelwa kuso lesi sihlabelelo esalotshwa uShembe, abaseKuphumuleni bakholwa ukuthi wayebikezela ngoShelembe nangomuzi waseKuphumuleni.

Ibandla lamaNazaretha aseKuphumuleni liyakholwa ngokuqinisa ukuthi ufakazi kaShembe nguyena uShelembe. Enye inkulumo  eqinisa lokhu umlando owake kwenzeka ngesikhathi sokuphila kukaShembe. Ngonyaka ka-1923 uShembe eseChesterville wamema umfundisi othile waseZayoni ukuthi ashumayele. Kuthiwa eseqedile ukushumayela uShembe watshela amaNazaretha ukuthi lowo mfundisi wayengufakazi wakhe wokuqala wathi ufakazi wakhe wesibili uyofika esikhathini senkosi ezolandela yena.Indaba ka-Isaiah Shembe, Vol 1, Umlando kaShembe Nezigameko ZaseKuphakameni Nasentabeni INhlangakazi. Edited by Irving Hexham & G.C Oosthuizen, trans. by Adv. T.H. Mnyandu, Mariannhill Mission Press, 2022, p. 150. ISBN 9780639714097.   

Izixhumanisi zangaphandle